Document ID: /roh_data/filtered/fineweb-2-filterrobots_roh.jsonl.gz/39257

La regenza tirca aveva crititgà vehementamain ch'il president Recep Tayyip Erdogan n'aveva betg dastgà sa drizzar per video als demonstrants a Cologna. Il pledader da Erdogan ha numnà «inacceptabel» quest scumond e pretendì ina decleraziun.
Demonstraziun senza acts da violenza
Radund duas emnas suenter l'emprova da putsch en la Tirchia han radund 40'000 Tircs tudestgs demonstrà a Cologna ed exprimì lur sustegn per Erdogan. I ha er dà pliras cuntrademonstraziuns. Tut en tut èn las demonstraziuns restadas paschaivlas. La polizia ha tratg ina bilantscha positiva. Ella era preschenta cun 2'700 policists.
RR novitads 12:00